## Suomen Pöytätennisliitto ry Esityslista

LIITTOHALLITUKSEN KOKOUS

5.5.2020 kello 18.00

Paikka: Etäkokous, Teams

Läsnä: Esko Heikkinen, Sonja Grefberg, Kimmo Arenius, Kimmo Pihkala, Hannu Sihvo, Teemu Oinas, Pasi Valasti, Måns Holmberg, Matti Kurvinen, Jyrki Nummenmaa, Taneli Keinonen, Mika Räsänen

1. Kokouksen avaus

* Puheenjohtaja avasi kokouksen 18:01

1. Kokouksen laillisuus

* Kokous todettiin päätösvaltaiseksi

1. Esityslistan hyväksyminen

* Esityslista hyväksyttiin

1. Edellisen kokouksen pöytäkirjan hyväksyminen

* Edellisen kokouksen pöytäkirja hyväksyttiin

1. Valiokuntien tilannekatsaus

* Työvaliokunta:
* Työvaliokunta on pitänyt yhden kokouksen, jossa käytiin läpi henkilöstön työtilannetta, Gumbostrandissa päätettyjen asioiden edistämistä ja liittokokousasioiden valmisteluita. Lisäksi rahaston perustamista on edelleen selvitetty.
* OKM:n selvitykset on tehty
* HUV:
* Syksylle siirrettyjen kansainvälisten kisojen järjestämisestä ei ole vielä tarkempaa tietoa. ITTF järjestää seuraavan kokouksen kesäkuun alussa ja ETTU pitää omia kokouksia liittyen mm. JEM:n siirtoon toukokuun alkupuolella.
* Syksylle on kalenterissa mm. joukkue MM (Busan), henkilökohtainen EM (Varsova) ja EM-karsinnat. Karsintojen osalta järjestelyistä ei ole tarkkaa tietoa, C-kategorian turnaus piti järjestää jo keväällä 2020 mutta tämä jouduttiin siirtämään. C-kategorian turnaus täytyy järjestää ennen seuraavien turnauksien järjestämistä.
* Kilpailuvaliokunta:
* Kilpailukalenterin pohjaa on tehty ja kisojen haku laitetaan lähiaikoina käyntiin.
* Sarjailmoittautumiset on käynnistetty.
* Kilpailuihin liittyvää ohjeistusta on päivitetty
* Viikkokisakonseptia on mietitty
* Huhtikuun kuukauden pingistekoa ei ole julkaistu, koska huhtikuussa ei ollut toimintaa. Hallitus esitti että pingisteoksi nimetään Pongfinity, jonka menestys sosiaalisessa mediassa on merkittävä teko.
* Seuravaliokunta:
* Syksyllä lanseeratun lisenssikilpailun tulokset ovat selvillä. Suurin seura lisenssimäärillä mitattuna on TIP-70, suhteellisesti eniten junioreita kasvattanut seura MBF ja eniten juniorilisenssejä kasvattanut seura PT 60. Taneli Keinonen tekee tuloksista tiedotteen liiton sivuille.
* Taneli on tehnyt soittokierrosta seuroille liittyen syksyn suunnitelmiin. Soittokierros on saanut positiivisen vastaanoton ja seuroilla on kiinnostusta lajiesittelyille sekä valmentajakoulutuksille.
* IT:
* Liittokokouksessa päätettyjen sääntömuutosten mukaisia toimenpiteitä tehdään sarjajärjestelmiin.
* PT Velhon parannustöitä selvitetään
* Paravaliokunta:
* Martti Autio on tehnyt pelaajille erilaisia valmentautumistehtäviä.
* Paravalmennusopas on tekeillä
* Veteraanivaliokunta:
* Veteraanien TOP haluttaisiin järjestää syksyllä. Katsotaan kalenterista paikkaa alkusyksyyn.
* Veteraanien MM on siirretty keväälle 2021, veteraanien EM siirretään vuodella eteenpäin.
* Veteraanien NETU on siirretty syksyyn.
* Sääntövaliokunta:
* Sääntövaliokunnan puheenjohtaja Kimmo Arenius on päivittänyt liittokokouksessa päätettyjä sääntömuutoksia.

1. Liittokokouksen päätökset

* Käytiin läpi liittokokouksessa tehdyt päätökset.
* Kimmo A. esitteli sääntömuutokset, jotka päätettiin liittokokouksessa. OPT-86:n sääntömuutosesitys aiheutti ristiriitaisuuksia muihin sääntöpykäliin. Liittokokouksen ohjeistuksen mukaisesti hallitus kävi läpi sääntökohdat ja teki tarvittavat korjaukset.
* Etäkokousmahdollisuuden käyttöä syysliittokokouksessa selvitetään

1. Ruskeasuon ym. julkisten tilojen avaaminen / harjoittelumahdollisuudet

* Suomen hallitus linjasi 4.5, että liikuntapaikkoja avataan kesäkuun alussa. Selvitetään onko liiton maajoukkuepelaajilla mahdollisuutta päästä harjoittelemaan jo aikaisemmin.
* Liitto ohjeistaa seuroja hallien avaamisesta sekä harjoittelun aloituksesta kun OK:n ja valtioneuvoston viralliset linjaukset on julkaistu.

1. Liiton taloustilanne

* Liiton taloustilanne on alkuvuoden osalta hyvin samanlainen kuin vuotta aikaisemmin. Vuosi sitten saatiin kahteen kilpailuun tukea, tämän vuoden osalta Finlandia Openin tuesta ei ole tehty päätöksiä.
* Kevään tapahtumien peruuntuminen ei aiheuttanut liitolle isompia kuluja. Mikäli kausi pääsee syksyllä normaalisti käyntiin, syksy tulee olemaan liitolle kustannuksilta raskas johtuen isosta määrästä kv.kisoja.

1. Mailapelihankkeen tilanne

* Taneli Keinonen esitteli mailapelihankkeen tilannetta
* Hanke on saanut rahoituksen OKM:ltä
* Uutena mailapelikoordinaattorina aloittaa Henri Pelkonen

1. Syksyn suunnittelu

* Syksyn osalta on tehty alustavia suunnitelmia Gumbostrandin suunnitelmien pohjalta
* Mikäli kausi pääsee alkamaan syksyllä normaalisti, runsas kansainvälisten kilpailuiden määrä asettaa haasteita valmennustoiminnalle ja tällöin tarvitaan lisäresursseja.

1. Henkilöstön työtilanne

* Valmennusoppaita on päivitetty ja uudet oppaat otetaan käyttöön ensi kauden valmentajakoulutuksiin.
* Fysiikkavalmennukseen tehdään oma opas. Opasta tekevässä työryhmässä ovat Esko Heikkinen, Mikko Levola, Tuomas Sallinen ja Mika Räsänen.
* Mattias Bergkvist on lomautettu toistaiseksi.
* Rajoitusten löysentäminen mahdollistaa kesän tapahtumien suunnittelun. Mikäli kesällä voidaan järjestää pienempiä leirejä, Bergkvist kutsutaan mahdollisesti takaisin töihin.
* Taneli Keinonen pitää kesäloman 2 ensimmäistä viikkoa pois toukokuussa. Tarkempia suunnitelmia ja päätöksiä kesän osalta tehdään myöhemmin kun selviää, miten rajoitusten löysentäminen mahdollistaa toiminnan toteuttamisen kesällä.

1. Muut asiat
2. Seuraavat kokoukset

* Seuraava kokous pidetään 4.6 klo 18

1. Kokouksen päättäminen

* Puheenjohtaja päätti kokouksen klo 20:23